CELEX: 62013CN0463
Language: lv
Date: 2013-08-23 00:00:00
Title: Lieta C-463/13: Lūgums sniegt prejudiciālu nolēmumu, ko 2013. gada 23. augustā iesniedza Consiglio di Stato (Itālija) — Stanley International Betting Ltd un Stanleybet Malta Ltd/Ministero dell’Economia e delle Finanze un Agenzia delle Dogane e dei Monopoli di Stato

23.11.2013   
            
            
               LV
            
            
               Eiropas Savienības Oficiālais Vēstnesis
            
            
               C 344/44
            
         Lūgums sniegt prejudiciālu nolēmumu, ko 2013. gada 23. augustā iesniedza Consiglio di Stato (Itālija) — Stanley International Betting Ltd un Stanleybet Malta Ltd/Ministero dell’Economia e delle Finanze un Agenzia delle Dogane e dei Monopoli di Stato
   
   (Lieta C-463/13)
   2013/C 344/76
   Tiesvedības valoda — itāļu
   
      Iesniedzējtiesa
   
   
      Consiglio di Stato
   
   
      Lietas dalībnieki pamata procesā
   
   
      Prasītāji: Stanley International Betting Ltd, Stanleybet Malta Ltd
   
   
      Atbildētāji: Ministero dell’Economia, delle Finanze e Agenzia delle Dogane e dei Monopoli di Stato
   
   
      Prejudiciālie jautājumi
   
   
               1)
            
            
               Vai LESD 49. un nākamie un 56. un nākamie panti un Eiropas Savienības Tiesas 2012. gada 16. februāra spriedumā apvienotajās lietās C-72/10 un C-77/10 Costa un Cifone apstiprinātie principi ir interpretējami tādējādi, ka tie nepieļauj izmantot publiskā iepirkuma procedūru, lai izsniegtu licences ar īsāku derīguma termiņu nekā agrāk izsniegtām licencēm, ja šī publiskā iepirkuma procedūra tika uzsākta, lai labotu sekas tam, ka no iepriekšējām publiskā iepirkuma procedūrām nelikumīgi tika izslēgts konkrēts skaits uzņēmēju?
            
         
               2)
            
            
               Vai LESD 49. un nākamie un 56. un nākamie panti un Eiropas Savienības Tiesas iepriekš minētajā 2012. gada 16. februāra spriedumā [apvienotajās lietās C-72/10 un C-77/10] apstiprinātie principi ir interpretējami tādējādi, ka tie nepieļauj, ka nosacījums par sistēmas pārorganizēšanu, sagrupējot licences atkarībā no to derīguma termiņa, ir pietiekams attaisnojums aplūkojamo licenču īsākam derīguma termiņam šajās publiskā iepirkuma procedūrās salīdzinājumā ar agrāk piešķirto licenču derīguma termiņu?